section_heading: Povijest
paragraph_text: Košarkaški klub osnovan je 1919. godine u Izmiru, u tadašnjem Osmanskom Carstvu kao dio sportskog društva Panionios. Nakon poraza grčkih vojnih snaga u Grčko-turskom ratu 1922., klub je premješten u predgrađe Atene. U grčko prvenstvo stupaju 1928. godine i osvajaju drugo mjesto u prvenstvu. Sljedeće sezone osvojili su treće mjesto u prvenstvu. Od 1982. klub je član gornjeg doma grčke košarkaške lige. 1991. Panionios je pobjedom u finalu grčkog kupa 73-70 protiv PAOK-a stigao do svog prvog, i zasad jedinog trofeja u svojoj povijesti. Panionios je uz to još dvaput igrao u finalu grčkog kupa. 1987. klub je stigao do završnice grčkog prvenstva, ali u finalu je poražen od solunskog Arisa. U sezoni 1995./96. klub je pod vodstvom Dušana Ivkovića zauzeo 3. mjesto u grčkom prvenstvu i kvalificirao se u Euroligu. Sljedeće sezone u Euroligi klub je vodio grčki trener Efthimis Kioumourtzoglou. U sezoni 2007./08. klub je osvojio 3. mjesto i ponovno se kvalificirao za Euroligu. To im je bio prvi nastup u Euroligi nakon više od 10 godina izbivanja.